തൃക്കാക്കര നഗരസഭാധ്യക്ഷക്കെതിരെ എല്.ഡി.എഫ് അവിശ്വാസ പ്രമേയത്തിന് നോട്ടീസ് നല്കി. . കാക്കനാട്: തൃക്കാക്കര നഗരസഭ ചെയര്പേഴ്സണ് അജിതാ തങ്കപ്പനെതിരെ ഇടതുമുന്നണി അവിശ്വാസ പ്രമേയത്തിനു നോട്ടിസ് നല്കി.അവിശ്വാസ പ്രമേയത്തിലൂടെ തൃക്കാക്കരയിലെ യു.ഡി.എഫ് ഭരണം അവസാനിപ്പിക്കാമെന്ന കണക്കുകൂട്ടലിലാണ് ഇടതുപക്ഷ നീക്കങ്ങള്. 17 എല്.ഡി.എഫ് കൗണ്സിലര്മാരും ഒരു സ്വതന്ത്രനും ഒപ്പുവച്ച അവിശ്വാസപ്രമേയ നോട്ടിസ് റീജണല് ജോയിന്റ് ഡയറക്ടര്ക്ക് കൈമാറി.ഓണത്തിന് കൗണ്സിലര്മാര്ക്ക് നഗരസഭ അധ്യക്ഷ പണക്കിഴി കൊടുത്തുവെന്ന വിവാദത്തില് നടത്തുന്ന പ്രക്ഷോഭങ്ങളുടെ തുടര്ച്ചയാണ് ഈ നീക്കം. നഗരസഭ പ്രതിപക്ഷ നേതാവ് എം.കെ ചന്ദ്രബാബു, സ്വതന്ത്ര കൗണ്സിലര് പി.സി മനൂപ്, കൗണ്സിലര്മാരായ എം.ജെ ഡിക്സന്, ജിജോ ചിങ്ങംതറ, സൈമണ് തുടങ്ങിയവരുടെ നേതൃത്വത്തിലാണ് അവിശ്വാസപ്രമേയത്തിനു നോട്ടിസ് നല്കിയത്.അഴിമതിക്ക് കൂട്ടുനില്ക്കാത്ത മുഴുവന് കൗണ്സിലര്മാരും അവിശ്വാസത്തെ പിന്തുണയ്ക്കുമെന്നുംപ്രമേയം പാസാക്കാന് ആരുടെയും പിന്തുണ സ്വീകരിക്കുമെന്ന് സി.പി.എം തൃക്കാക്കര മുനിസിപ്പല് കമ്മിറ്റി സെക്രട്ടറിയുംകളമശേരി ഏരിയ കമ്മിറ്റി അംഗവുമായകെ.ടി എല്ദോ പറഞ്ഞു.പണക്കിഴി വിവാദത്തില് കോണ്ഗ്രസിനുള്ളില് പ്രതിസന്ധിയുണ്ടെന്നും ഇതു മുതലാക്കി അവിശ്വാസപ്രമേയം പാസാക്കിയെടുക്കാന് കഴിയുമെന്നും പ്രതിപക്ഷ നേതാവ് ചന്ദ്രബാബുവും വ്യക്തമാക്കി.